CELEX: 32017R1158
Language: mt
Date: 2017-06-29 00:00:00
Title: Regolament ta' Implimentazzjoni tal-Kummissjoni (UE) 2017/1158 tad-29 ta' Ġunju 2017 li jistipula standards tekniċi ta' implimentazzjoni dwar il-proċeduri u l-formoli biex l-awtoritajiet kompetenti jiskambjaw informazzjoni mal-Awtorità Ewropea tat-Titoli u s-Swieq kif imsemmi fl-Artikolu 33 tar-Regolament (UE) Nru 596/2014 tal-Parlament Ewropew u tal-Kunsill (Test b'rilevanza għaż-ŻEE. )

30.6.2017   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 167/22
               
            REGOLAMENT TA' IMPLIMENTAZZJONI TAL-KUMMISSJONI (UE) 2017/1158
      tad-29 ta' Ġunju 2017
      li jistipula standards tekniċi ta' implimentazzjoni dwar il-proċeduri u l-formoli biex l-awtoritajiet kompetenti jiskambjaw informazzjoni mal-Awtorità Ewropea tat-Titoli u s-Swieq kif imsemmi fl-Artikolu 33 tar-Regolament (UE) Nru 596/2014 tal-Parlament Ewropew u tal-Kunsill
      (Test b'rilevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (UE) Nru 596/2014 tal-Parlament Ewropew u tal-Kunsill tas-16 ta' April 2014 dwar l-abbuż tas-suq (Regolament dwar l-abbuż tas-suq) u li jħassar id-Direttiva 2003/6/KE tal-Parlament Ewropew u tal-Kunsill u d-Direttivi tal-Kummissjoni 2003/124/KE, 2003/125/KE u 2004/72/KE (1). u b'mod partikolari l-Artikolu 33(5) tagħha,
      Billi:
      
                  (1)
               
               
                  Huwa xieraq li jiġu stabbiliti proċeduri komuni u formoli għas-sottomissjoni ta' informazzjoni lill-Awtorità Ewropea tat-Titoli u s-Swieq (ESMA) mill-awtoritajiet kompetenti fir-rigward ta' investigazzjonijiet, penali u miżuri, kif imsemmi fl-Artikolu 33 tar-Regolament (UE) Nru 596/2014.
               
            
                  (2)
               
               
                  Sabiex tiġi ffaċilitata l-komunikazzjoni bejn l-awtoritajiet kompetenti u l-ESMA u biex jiġu evitati dewmien bla bżonn jew sottomissjonijiet li ma jirnexxux, jenħtieġ li kull awtorità kompetenti taħtar punt ta' kuntatt speċifikament għall-fini tal-preżentazzjoni tal-informazzjoni meħtieġa.
               
            
                  (3)
               
               
                  Sabiex jiġi żgurat li l-informazzjoni meħtieġa kollha dwar is-sanzjonijiet u l-miżuri imposti mill-awtoritajiet kompetenti huma identifikata b'mod korrett u rreġistrati mill-ESMA, jenħtieġ li l-awtoritajiet kompetenti jipprovdu informazzjoni dettaljata u armonizzata bl-użu ta' formoli speċifiċi għal dak il-għan.
               
            
                  (4)
               
               
                  Jenħtieġ li informazzjoni dwar investigazzjonijiet li trid tiġi pprovduta lill-ESMA tkun konsistenti u komparabbli sabiex tirrifletti l-attività investigatorja reali mwettqa skont ir-Regolament dwar l-Abbuż tas-Suq f'sena partikolari. Għalhekk, jenħtieġ li l-informazzjoni tinkludi biss informazzjonijiet li dwarhom l-awtoritajiet rilevanti jkunu ħadmu matul il-perjodu ta' referenza.
               
            
                  (5)
               
               
                  Dan ir-Regolament huwa bbażat fuq l-abbozz ta' standards tekniċi ta' implimentazzjoni ppreżentati mill-ESMA lill-Kummissjoni.
               
            
                  (6)
               
               
                  L-ESMA ma wettqitx konsultazzjonijiet pubbliċi miftuħa dwar l-abbozz tal-istandards tekniċi ta' implementazzjoni li fuqu huwa bbażat dan ir-Regolament, u lanqas ma analizzat il-kostijiet u l-benefiċċji potenzjali relatati tal-introduzzjoni ta' formoli u proċeduri standard għall-awtoritajiet kompetenti rilevanti, peress li dan kien ikun sproporzjonat fir-rigward tal-ambitu u l-impatt tagħhom, filwaqt li jitqies li d-destinatarji ta' dawk l-istandards tekniċi ta' implimentazzjoni se jkunu biss l-awtoritajiet kompetenti nazzjonali tal-Istati Membri u mhux il-parteċipanti fis-suq.
               
            
                  (7)
               
               
                  L-ESMA talbet l-opinjoni tal-Grupp tal-Partijiet Interessati tat-Titoli u s-Swieq stabbilit skont l-Artikolu 37 tar-Regolament (UE) Nru 1095/2010 tal-Parlament Ewropew u tal-Kunsill (2),
               
            ADOTTAT DAN IR-REGOLAMENT:
      Artikolu 1
      Definizzjoni
      Għall-iskopijiet ta' dan ir-Regolament, “mezzi elettroniċi” huma mezzi ta' tagħmir elettroniku għall-ipproċessar (inkluża l-kompressjoni diġitali), il-ħażna u t-trasmissjoni ta' data, li jkunu jużaw wajers, radju, teknoloġiji ottiċi, jew kull mezz elettromanjetiku ieħor.
      Artikolu 2
      Punti ta' kuntatt
      1.   Kull awtorità kompetenti għandha taħtar punt ta' kuntatt uniku biex tintbagħat l-informazzjoni msemmija fl-Artikolu 3 u għall-komunikazzjoni dwar kwalunkwe kwistjoni li tirrigwarda l-preżentazzjoni ta' din l-informazzjoni.
      2.   L-awtoritajiet kompetenti għandhom jinnotifikaw lill-Awtorità Ewropea tat-Titoli u s-Swieq (ESMA) dwar il-punti ta' kuntatt imsemmija fil-paragrafu 1.
      3.   L-ESMA għandha taħtar punt ta' kuntatt biex jirċievi l-informazzjoni msemmija fl-Artikoli 3 u 4 u għall-komunikazzjonijiet dwar kwalunkwe kwistjoni relatata mar-riċeviment ta' din l-informazzjoni.
      4.   L-ESMA għandha tippubblika l-punt ta' kuntatt imsemmi fil-paragrafu 2 fuq is-sit elettroniku tagħha.
      Artikolu 3
      Is-sottomissjoni annwali ta' informazzjoni aggregata
      1.   L-awtoritajiet kompetenti għandhom jipprovdu l-ESMA bl-informazzjoni msemmija fil-paragrafi 1 u 2 tal-Artikolu 33 tar-Regolament (UE) Nru 596/2014 billi jimlew, kif xieraq, il-formola stabbilita fl-Anness I ta' dan ir-Regolament.
      2.   L-informazzjoni msemmija fil-paragrafu 1 għandha tiġi pprovduta lill-ESMA mhux iktar tard mill-31 ta' Marzu ta' kull sena u għandha tirrigwarda l-investigazzjonijiet kollha meħuda u s-sanzjonijiet u l-miżuri kollha imposti matul is-sena kalendarja preċedenti.
      3.   L-awtoritajiet kompetenti għandhom jipprovdu lill-ESMA bl-informazzjoni imsemmija fil-paragrafu 1 b'mezzi elettroniċi siguri ta' trasmissjoni.
      4.   Għall-għanijiet tal-paragrafu 1, l-ESMA għandha tispeċifika u tidentifika l-mezzi elettroniċi siguri li għandhom jintużaw. Dawk il-mezzi elettroniċi jiżguraw li l-kumpletezza, l-integrità u l-kunfidenzjalità tal-informazzjoni jinżammu matul il-trażmissjoni.
      Artikolu 4
      Proċeduri u formoli ta' rappurtar
      1.   L-awtoritajiet kompetenti għandhom jirrapportaw lill-ESMA s-sanzjonijiet u l-miżuri msemmija fl-Artikolu 33(3) tar-Regolament (UE) Nru 596/2014 billi jużaw interfaċji pprovduti permezz tas-sistema tat-teknoloġija tal-informatika, u l-bażi ta' data relatata, stabbilita mill-ESMA għall-immaniġġjar tal-wasla, il-ħażna u l-pubblikazzjoni ta' informazzjoni dwar dawk is-sanzjonijiet u l-miżuri amministrattivi.
      2.   Is-sanzjonijiet u l-miżuri imsemmijin fil-paragrafu 1 għandhom ikunu sottomessi lill-ESMA fil-fajl tar-rapport fil-format stabbilit fl-Anness II.
      Artikolu 5
      L-invalidazzjoni u l-aġġornament tar-rapporti
      1.   Fejn awtorità kompetenti tixtieq li tinvalida fajl ta' rapport eżistenti li qabel ikun sottomess lill-ESMA f'konformità mal-Artikolu 4, hija għandha tħassar il-fajl ta' rapport eżistenti u tibgħat fajl ta' rapport ġdid.
      2.   Fejn awtorità kompetenti tixtieq taġġorna fajl ta' rapport eżistenti li sottomettiet qabel lill-ESMA f'konformità mal-Artikolu 4, hija għandha tissottometti mill-ġdid il-fajl ta' rapport bl-informazzjoni aġġornata.
      Artikolu 6
      Dħul fis-seħħ u applikazzjoni
      Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, id-29 ta' Ġunju 2017.
         
            
               Għall-Kummissjoni
            
            
               Il-President
            
            Jean-Claude JUNCKER
         
      
      
         (1)  ĠU L 173, 12.6.2014, p. 1.
      
         (2)  Ir-Regolament (UE) Nru 1095/2010 tal-Parlament Ewropew u tal-Kunsill tal-24 ta' Novembru 2010 li jistabbilixxi Awtorità Superviżorja Ewropea (Awtorità Ewropea tat-Titoli u s-Swieq), li jemenda d-Deċiżjoni Nru 716/2009/KE u li jħassar id-Deċiżjoni tal-Kummissjoni 2009/77/KE (ĠU L 331, 15.12.2010, p. 84).
      
         ANNESS I
         
            Formola ta' sottomissjoni annwali ta' informazzjoni aggregata u anonima dwar il-penali u l-miżuri kollha imposti u l-investigazzjonijiet imwettqa
         
         Test ta 'immaġni
         
            Informazzjoni aggregata u anonima dwar miżuri u sanzjonijiet imposti u investigazzjonijiet imwettqa f’konformità mal-Artikoli 30, 31 u 32 tar-Regolament (UE) Nru 596/2014 fl-[sena]
            MINN:
            Stat Membru:
            Awtorità kompetenti:
            Indirizz:
            (Id-dettalji ta’ kuntatt tal-punt ta’ kuntatt maħtur)
            L-isem:
            Telefown:
            Posta elettronika:
            LIL:
            ESMA
            (Id-dettalji ta’ kuntatt tal-punt ta’ kuntatt maħtur)
            L-isem:
            Telefown:
            Posta elettronika:
            Għażiż [daħħal l-isem xieraq]
            F’konformità mal-Artikolu 33(1) u (2) tar-Regolament (UE) Nru 596/2014, nixtieq nipprovdilek l-informazzjoni aggregata segwenti rigward:
            — is-sanzjonijiet u l-miżuri amministrattivi kollha imposti minn [isem tal-awtorità kompetenti], fit-taqsima 1;
            — is-sanzjonijiet kriminali kollha imposti mill-awtoritajiet fil-[isem tal-Istat Membru], fit-taqsima 2, jekk applikabbli;
            — l-investigazzjonijiet amministrattivi kollha imwettqa minn [isem tal-awtorità kompetenti], fit-taqsima 3;
            — l-investigazzjonijiet kriminali kollha imwettqa mill-awtoritajiet ġudizzjarji fil-[isem tal-Istat Membru], fit-taqsima 4, jekk applikabbli;
            Dejjem tiegħek,
            [firma]
         
         Test ta 'immaġni
         
            TAQSIMA 1 Miżuri amministrattivi u sanzjonijiet imposti (inkluż deċiżjonijiet ta’ riżoluzzjoni fejn applikabbli) matul il-perjodu ta’ rappurtar
            Numru ta’ miżuri u sanzjonijiet
            Numru ta’ persuni kkonċernati mill-miżuri u s-sanzjonijiet
            Imposti (*)
            Ippubblikati
            Taħt appell
            Persuni fiżiċi
            Persuni ġuridiċi
            Miżuri u sanzjonijiet amministrattivi totali
            Numru ta’ miżuri u sanzjonijiet skont it-tip ta’ ksur u n-natura tal-miżura/sanzjoni
            Sanzjonijiet pekunjarji
            (Inkluż subtotal għal ċediment fejn applikabbli)
            Minbarra pekunjarji
            Deċiżjonijiet ta’ riżoluzzjoni
            (fejn applikabbli)
            F’ċifri (+)
            Ammont monetarju aggregat (*)
            F’ċifri (+)
            F’ċifri (+)
            Ammont monetarju aggregat (**)
            Għal projbizzjonijiet skont l-Artikolu 14 tar-Regolament (UE) Nru 596/2014
            Għal projbizzjonijiet skont l-Artikolu 15 tar-Regolament (UE) Nru 596/2014
            Għal ksur ieħor
            (+) Billi miżuri u sanzjonijiet jistgħu jkopru iktar minn ksur wieħed, it-total tan-numru ta’ miżuri u sanzjonijiet f’din it-tabella jista’ ma jikkorrispondix għan-numru totali ta’ miżuri jew sanzjonijiet li jinsabu fil-kaxxa taħt “imposti” fit-tabella preċedenti.
            (*) Iċ-ċifra mistennija tikkonċerna sanzjonijiet u miżuri li awtorità kompetenti tkun iddeċidiet li timponi.
            (**) Jekk jogħġbok daħħal il-valur f’EUR jew fil-munita nazzjonali. Jekk il-penalitajiet rilevanti jirreferu mhux biss għal ksur fir-rigward tal-artikolu rilevanti tar-Regolament (UE) Nru 596/2014, iżda wkoll għal dispożizzjonijiet oħra, żid ir-referenza “ĊIFRA AGGREGATA” għal kull valur.
         
         Test ta 'immaġni
         
            TAQSIMA 2 Sanzjonijiet kriminali imposti matul il-perjodu ta’ rapportar f’konformità mat-tieni subparagrafu tal-Artikolu 30(1) tar-Regolament (UE) Nru 596/2014 (jekk applikabbli)
            (+) Billi miżuri u sanzjonijiet jistgħu jkopru iktar minn ksur wieħed, it-total tan-numru ta’ miżuri u sanzjonijiet f’din it-tabella jista’ ma jikkorrispondix għan-numru totali ta’ miżuri jew sanzjonijiet li jinsabu fil-kaxxa taħt “imposti” fit-tabella preċedenti.
            (*) Iċ-ċifra mistennija tikkonċerna sanzjonijiet u miżuri li awtorità tkun iddeċidiet li timponi.
            (**) Jekk jogħġbok daħħal il-valur f’EUR jew fil-munita nazzjonali. Jekk il-penalitajiet rilevanti jirreferu mhux biss għal ksur fir-rigward tal-artikolu rilevanti tar-Regolament (UE) Nru 596/2014, iżda wkoll għal dispożizzjonijiet oħra, żid ir-referenza “ĊIFRA AGGREGATA” għal kull valur.
            Numru ta’ sanzjonijiet
            Numru ta’ persuni kkonċernati mis-sanzjonijiet
            Imposti (*)
            Taħt appell
            Persuni fiżiċi
            Persuni ġuridiċi
            Sanzjonijiet kriminali totali
            Numru ta’ sanzjonijiet skont it-tip ta’ ksur u n-natura tas-sanzjoni kriminali (+)
            Pekunarja (**)
            Priġunerija
            Deċiżjonijiet ta’ riżoluzzjoni
            Tip ieħor
            Għal projbizzjonijiet skont l-Artikolu 14 tar-Regolament (UE) Nru 596/2014
            Għal projbizzjonijiet skont l-Artikolu 15 tar-Regolament (UE) Nru 596/2014
            Għal ksur ieħor
         
         Test ta 'immaġni
         
            TAQSIMA 3 Investigazzjonijiet amministrattivi mwettqa tul il-perjodu ta’ rappurtar
            (+) Uħud mill-investigazzjonijiet jistgħu jkopru diversi ksur u jikkonċernaw iktar minn persuna waħda.
            Tip ta’ investigazzjoni
            Numru ta’ investigazzjonijiet li kienu għaddejjin matul is-sena [ssss] (+)
            Eżitu tal-investigazzjonijiet magħluqa
            Total
            Miftuħa
            Magħ-luqa
            Bidu ta’ infurzar amministrattiv (inklużi deċiżjonijiet ta’ riżoluzzjoni)
            Riferiment għall-awtoritajiet kriminali
            Azzjonijiet oħra (eż, projbizzjon-ijiet)
            Magħluqa mingħajr azzjonijiet ulterjuri
            Għal projbizzjonijiet skont l-Artikolu 14 tar-Regolament (UE) Nru 596/2014
            Għal projbizzjonijiet skont l-Artikolu 15 tar-Regolament (UE) Nru 596/2014
            Għal tipi oħrajn ta’ ksur
         
         Test ta 'immaġni
         
            TAQSIMA 4 Investigazzjonijiet kriminali imwettqa matul il-perjodu ta’ rapportar f’konformità mat-tieni subparagrafu tal-Artikolu 30(1) tar-Regolament (UE) Nru 596/2014 (jekk applikabbli)
            (+) Uħud mill-investigazzjonijiet jistgħu jkopru diversi ksur u jikkonċernaw iktar minn persuna waħda.
            Tip ta’ investigazzjoni
            Numru ta’ investigazzjonijiet li kienu għaddejjin matul is-sena [ssss] (+)
            Eżitu tal-investigazzjonijiet magħluqa
            Total
            Miftuħa
            Magħluqa
            Bidu ta’ proċeduri ta’ infurzar amministrattiv (inklużi deċiżjonijiet ta’ riżoluzzjoni)
            Magħluqa mingħajr azzjonijiet ulterjuri
            Azzjonijiet oħra (eż.: projbizzjonijiet)
            Għal projbizzjonijiet skont l-Artikolu 14 tar-Regolament (UE) Nru 596/2014
            Għal projbizzjonijiet skont l-Artikolu 15 tar-Regolament (UE) Nru 596/2014
            Għal tipi oħra ta’ ksur
         
      
      
         ANNESS II
         
            Format għan-notifika ta' sanzjonijiet amministrattivi jew kriminali jew miżuri amministrattivi oħra żvelati lill-pubbliku
         
         
                     Qasam
                  
                  
                     Deskrizzjoni
                  
                  
                     Tip
                  
               
                     Qafas Legali
                  
                  
                     L-akronimu tal-att leġiżlattiv tal-Unjoni taħt liema s-sanzjonijiet amministrattivi jew kriminali jew miżuri amministrattivi oħra jkunu ġew imposti.
                  
                  
                     Obbligatorju
                  
               
                     Identifikatur ta' sanzjoni
                  
                  
                     Il-kodiċi ta' identifikazzjoni attribwit mill-awtorità kompetenti għall-finijiet tan-notifika ta' sanzjonijiet amministrattivi jew kriminali jew miżuri amministrattivi oħra.
                  
                  
                     Fakultattiv
                  
               
                     Stat Membru
                  
                  
                     L-akronimu tal-Istat Membru tal-awtorità kompetenti li tippreżenta s-sanzjoni jew il-miżura
                  
                  
                     Obbligatorju
                  
               
                     Identifikatur tal-Entità
                  
                  
                     L-identifikatur użat biex jidentifika b'mod uniku entità ġuridika li fuqha sanzjoni amministrattiva jew kriminali jew miżuri amministrattivi oħra jkunu ġew imposti, f'każ li l-entità hija entità awtorizzata skont il-qafas legali tal-MiFID (1), l-UCITS (2) jew l-AIFMD (3).
                  
                  
                     Faklutattiv (għal persuni legali biss)
                  
               
                     Awtorità Ċentrali
                  
                  
                     L-identifikatur tal-awtorità li qed tippreżenta s-sanzjoni jew il-miżura
                  
                  
                     Obbligatorju
                  
               
                     Entità tal-Qafas Legali
                  
                  
                     L-akronimu tal-att leġiżlattiv tal-Unjoni li japplika għall-entità li għaliha s-sanzjoni amministrattiva jew kriminali jew miżuri amministrattivi oħra jkunu ġew imposti.
                  
                  
                     Fakultattiv (għal persuni legali biss)
                  
               
                     Natura tas-sanzjoni
                  
                  
                     Informazzjoni dwar jekk is-sanzjoni notifikata hijiex sanzjoni kriminali, sanzjoni amministrattiva jew miżura amministrattiva.
                  
                  
                     Obbligatorju (biss għal sanzjonijiet)
                  
               
                     L-isem Sħiħ tal-Entità
                  
                  
                     L-isem sħiħ tal-entità li fuqha tkun ġiet imposta s-sanzjoni, f'każ li l-entità ma tkunx awtorizzata skont il-qafas legali tal-MiFID, l-UCITS jew l-AIFMD.
                  
                  
                     Fakultattiv (għal persuni legali biss)
                  
               
                     L-Isem Sħiħ tal-Persuna
                  
                  
                     L-isem sħiħ tal-persuni li fuqhom tkun ġiet imposta sanzjoni amministrattiva jew kriminali jew xi miżuri amministrattivi oħra.
                  
                  
                     Fakultattiv (għal persuni legali biss)
                  
               
                     Sanzjonar NCA
                  
                  
                     L-akronimu tal-awtorità kompetenti li imponiet is-sanzjonijiet amministrattivi jew kriminali jew miżuri amministrattivi oħra.
                  
                  
                     Obbligatorju
                  
               
                     Test liberu
                  
                  
                     It-test ta' sanzjonijiet amministrattivi jew kriminali jew ta' miżuri amministrattivi oħra f'lingwa nazzjonali jew bl-Ingliż.
                  
                  
                     Obbligatorju
                  
               
                     Test liberu
                  
                  
                     It-test tas-sanzjoni jew tal-miżura amministrattiva bl-Ingliż.
                  
                  
                     Fakultattiv
                  
               
                     Data
                  
                  
                     Id-data li fiha s-sanzjoni amministrattiva jew kriminali jew miżura amministrattiva oħra ġiet imposta.
                  
                  
                     Obbligatorju
                  
               
                     Data tal-Iskadenza
                  
                  
                     Id-data li fiha jintemmu l-effetti tas-sanzjoni jew miżura amministrattiva.
                  
                  
                     Fakultattiv
                  
               
            (1)  Id-Direttiva 2014/65/UE tal-Parlament Ewropew u tal-Kunsill tal-15 ta' Mejju 2014 dwar is-swieq fl-istrumenti finanzjarji u li temenda d-Direttiva 2002/92/KE u d-Direttiva 2011/61/UE (ĠU L 173, 12.6.2014, p. 349).
         
            (2)  Id-Direttiva 2009/65/KE tat-13 ta' Lulju 2009 tal-Parlament Ewropew u tal-Kunsill dwar il-koordinazzjoni ta' liġijiet, regolamenti u dispożizzjonijiet amministrattivi fir-rigward tal-impriżi ta' investiment kollettiv f'titoli trasferibbli (UCITS) (ĠU L 302, 17.11.2009, p. 32).
         
            (3)  Id-Direttiva 2011/61/UE tal-Parlament Ewropew u tal-Kunsill tat-8 ta' Ġunju 2011 dwar Maniġers ta' Fondi ta' Investiment Alternattivi u li temenda d-Direttivi 2003/41/KE u 2009/65/KE u r-Regolamenti (KE) Nru 1060/2009 u (UE) Nru 1095/2010 (ĠU L 174, 1.7.2011, p. 1).